Campu de concentración d'Orduña

El campu de concentración d'Orduña hue un campu de concentración franquista qu'enhuncionó dendi jullu de 1937 ata setiembri de 1939, duranti la Guerra Cevil Española . Anque al prencipiu ajuntó alos soldaus del Exércitu Vascu qu'avían síu hechus prisionerus, posteriormenti tamién ajuntó a soldaus de sotrus frentis españolis.

 Enhuncionamientu 
miniaturadeimagen|Menumentu en onol ala Virgin dela Antiga, restaurau por mé del trebaju ahorçau de prisionerus.
Oficialmenti, el campu tenía cabusía p'albergal a 5.000 presus, peru sigún Joseba Egiguren ancançó alos 50.000 presus. Sigún el Goviernu Vascu, gastandu datus oficialis, nesti campu estuvun 3.981 pressonas, delas qualis 2.035 eran estremeñas. S'assitió en prenu centru dela cidá, nel antiguu colegiu jesuita llamau Nuestra Señora de la Antigua .

Los presus sufrierun martirius i trebajus ahorçaus, entri ellus la costrución de carreteras, assina comu la rehabilitación del menumentu ala Virgen de la Antigua, assituau ena mesma localidá. El ojetivu dela zona no era la matancia de presus, sino alexa-lus delos frentis i classifica-lus i castiga-lus en hunción de supuestus delitus.Essestin dúas al tentu del númiru de presus qu'espenarun en Orduña. Oficialmenti, 24 murierun nel campu de concentración i 201 en prisión. 125 d'ellus eran dela provincia de Badajós, Méria, La Serena o Don Benitu. Tras la su afechación, se costruyó la prisión d'Orduña p'albergar alos represaliaus pol franquismu.

 Precuraeru i entificación delos cadavis 
En 2013, pressonal centíficu d'Aranzadi prencipiarun la precuración de cadavis nel cimenteriu d'Orduña. Duranti l'escavación derigía por Lourdes Herrasti s'alcuentrarun 71 cadavis y 8 d'ellus huerun entificadus (deziembri 2023):

 Fructuoso Llorens Tolosano (Huenti del Maestri, Badajós)
 Manuel Del Amo Jiménez (Villagonzalo, Badajós)
 Salvador Del Amo Jiménez (Villagonzalo, Badajós)
 Alejandro Gómez Hidalgo (El Carpio de Tajo, Toléu)
 Alfonso Tena Prieto (Don Álvaru, Badajós)
 Domingo Galindo González (La Morera, Badajós)
 Inocencio Gallardo Rebolledo (Magacela, Badajós)
 Bernardo Rodríguez Rincón (Campanariu, Badajós)
 Francisco de la Cruz Orellana (Quintana dela serena, Badajós)

 Reconocencia 

 En 2012, el Monicipiu d'Orduña condenó lo suceíu, pidió disculpas por avel-si lucrau a costa delos cautivus y se comprometió a re-abilital la su memoria i esparigil esti terribli y desconocíu episodiu ena muestra estoria.
 En 2022 s'inaguró un columbariu, con cabusía pa recebil los cuerpus de 60 pressonas. Tamién estalarun una escoltura d'Iñigo Arregi.
 En 2023, una delegación del Instituto Gogora i del Goviernu Vascu hizu un viagi a Castuera cola entención de hazel prevas d'ADN a familiaris de presus.

 Referencias 

 Biblografía 

 Joseba Egigur (2011). Prisioneros en el Campo de Concentración de Orduña (1937-1939) . Tarttalo
 Ascensión Badiola Ariztimuño (2015). La represión franquista en el País Vasco. Prisiones, campos de concentración y batallones de trabajadores al inicio de la posguerra . UNED.
 Carlos Hernández de Miguel (2019). Los campos de concentración de Franco. Sumisión, tortura y muerte detrás de las vallas. Ediciones B

 Atijus p'ahuera 

 Vídiu: Buscando a los familiares de las víctimas del campo de concentración y prisión de Urduña 1936-1941 ( Gogora, 2023)
 Podcast: Orduña-Castuera, exhumando la verdad. La voz de la ciencia. Aranzadi y la BIÓMICA (Construyendo Memoria, 2014) 
Categoría:Guerra Cevil Española
Categoría:Campus de concentración ena Guerra Cevil Española
Categoría:País Vascu